stanford-oval/wikipedia huggingface dataset:
Ole Rosenqvist
Ura teologina > Porvoon piispa (1954–1961)

Rosenqvist valittiin Porvoon ruotsinkielisen hiippakunnan piispaksi vuonna 1954. Piispana Rosenqvistin vahvuus oli hallintoasioissa. Rosenqvististä tuli arkkipiispa Ilmari Salomiehen eräänlainen luottopiipsa, jonka puoleen hän kääntyi vaikeissa tilanteissa. Porkkalan vuokra-alueen palauttamisen jälkeen vuonna 1956 Rosenqvistin johdettavaksi tuli alueen kirkollinen jälleenrakennustyö.
Yksityiselämä

Hänen vanhempansa olivat dogmatiikan professori G. G. Rosenqvist ja Fanny Rosina Forstén. Ole Rosenqvist avioitui vuonna 1918 Ebba Linnea Pomoellin kanssa.
Omin sanoin

| Omin sanoin Seremoniamestari |
| --- | --- | --- |

Studioalbumin tiedot
 Julkaistu: 2000
 Formaatti: CD
 Tuottaja(t): Skillsters, Martti Pohjanen, Bill Withers, Skip Scarborough, Seremoniamestari, Jaakko Salo
 Tyylilaji: rap
 Kesto: 44.05
 Levy-yhtiö: Spinefarm
Listasijoitukset
  Suomen virallinen lista: 7.
Seremoniamestarin muut julkaisut
|   | Omin sanoin 2000 | Edustaa edustaa 2001 |
Omin sanoin on rap-artisti Seren Seremoniamestari -nimellä julkaistu debyyttialbumi. Levyltä julkaistiin singlet ”Kappale kauneinta suomiriimiä”, ”Viesti” ja ”Ihana päivä”.
Albumi nousi Suomen virallisen listan sijalle 7.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Kesto |  |  |  |  |  |
| 1. | Saatteeksi | Matti Huhta | Okke Komulainen, Riku Pentti | 0.58 |  |  |  |  |  |
| 2. | Kappale kauneinta suomiriimiä | Martti Pohjalainen, Matti Huhta | Martti Pohjalainen | 3.21 |  |  |  |  |  |
| 3. | Potkin uutta tiedettä | Matti Huhta | Okke Komulainen, Riku Pentti | 4.04 |  |  |  |  |  |
| 4. | Ihana päivä | Matti Huhta | Bill Withers, Skip Scarborough | 3.54 |  |  |  |  |  |
| 5. | Su-ilta | Matti Huhta | Okke Komulainen, Riku Pentti | 3.08 |  |  |  |  |  |
| 6. | Skillsters puikoissa | Matti Huhta | Okke Komulainen, Riku Pentti | 2.26 |  |  |  |  |  |
| 7. | Viesti | Matti Huhta | Okke Komulainen, Riku Pentti, Matti Huhta | 3.21 |  |  |  |  |  |
| 8. | Ohjelmanjulistus | Matti Huhta | Okke Komulainen, Riku Pentti | 1.05 |  |  |  |  |  |
| 9. | Ei se noin mee | Matti Huhta | Okke Komulainen, Riku Pentti, Matti Huhta | 3.37 |  |  |  |  |  |
| 10. | Turha jätkä (mukana Petri Nygård)  | Matti Huhta, Petri Laurila | Okke Komulainen, Riku Pentti, Matti Huhta | 3.06 |  |  |  |  |  |
| 11. | Isä meidän | Matti Huhta | Okke Komulainen, Riku Pentti | 3.13 |  |  |  |  |  |
| 12. | Kuningattarille (mukana Osku & Petro)  | Matti Huhta | Okke Komulainen, Riku Pentti, Matti Huhta | 3.54 |  |  |  |  |  |
| 13. | Maan alla | Matti Huhta | Jaakko Salo | 3.26 |  |  |  |  |  |
| 14. | Propsit (mukana Kalpeanaama)  | Matti Huhta, Karri Miettinen | Okke Komulainen, Riku Pentti, Matti Huhta | 4.27 |  |  |  |  |  |
|  |  |  |  | 44.06 |  |  |  |  |  |
Biitit

Skillsters: 1, 3, 5, 6, 8, 11
Martti Pohjanen: 2
Bill Withers & Skip Scarborough: 4
Seremoniamestari & Skillsters: 7, 9, 10, 12, 14
Jaakko Salo: 13
Arvostelut

Soundi:
Outo maa

Outo maa (The Strange Land, 1954) on Hammond Innesin Marokkoon sijoittuva jännitysromaani. Otava julkaisi sen Matti Karjalaisen suomentamana 1962.
Nublu

Nublu vuonna 2022
Nublu (oik. Markkus Pulk; s. 26. kesäkuuta 1996 Keila) on virolainen rap-artisti. Hänet valittiin Viron vuoden artistiksi 2020.
Vuonna 2020 Nublun ja Mikael Gabrielin kappale Universum kohosi Spotifyn kuunnelluimmaksi kappaleeksi sekä Suomessa että Virossa.
Nublu osallistui Mikael Gabrielin kanssa vuoden 2024 Uuden Musiikin Kilpailuun kappaleella "Vox populi". He sijoittuivat kilpailussa kolmanneksi.
Albumit

Café Kosmos (2020)
r2imerahvas (2023)
Palkinnot

Estonian Music Awards 2021
Vuoden albumi (Café Kosmos)
Vuoden musiikkivideo (Universum feat. Mikael Gabriel)
Vuoden debyyttialbumi (Café Kosmos)
Vuoden artisti (yleisöäänestyksen tulos)
Vuoden miesartisti
Vuoden Hip-Hop/Rap/R'n'B-artisti
Yksityiselämä

Nublu on opiskellut journalismia ja viestintää Tarton yliopistossa.
Hänen siskonsa on taitoluistelija Eva-Lotta Kiibus.
Numedal

Numedalin sijainti entisessä Vikenin läänissä.
Numedal on piiri Buskerudin läänissä Norjassa. Se on Numedalslågen-joen varrella oleva laakso. Numedaliin lasketaan kuuluvan Nore og Uvdalin, Rollagin ja Flesbergin kunnat sekä toisinaan myös Kongsberg. Näiden neljän kunnan yhteenlaskettu pinta-ala on 4 312 neliökilometriä ja asukasluku 35 382 vuonna 2023. Ilman Kongsbergia luvut ovat 3 519 neliökilometriä ja 6 589 asukasta. Numedalin aluetta hallitsevat metsät ja tunturit, maatalouden käytössä on vain 1,5 prosenttia pinta-alasta. Kongsbergin ja Rødbergin välisellä Numedalin radalla ei ole ollut henkilöliikennettä vuoden 1988 jälkeen.
Kuvia

Rollagin sauvakirkko
Flesbergin sauvakirkko
Noren sauvakirkko
Uvdalin sauvakirkko
Aiheesta muualla

Kuvia tai muita tiedostoja aiheesta Numedal Wikimedia Commonsissa
Outo luku

Outo luku on luonnollinen luku, joka on runsas mutta ei puolitäydellinen. Toisin sanoen luvun itseään pienempien tekijöiden (aitojen jakajien) summa on suurempi kuin itse luku, mutta näistä tekijöistä ei ole mahdollista saada summaksi itse lukua. Pienin outo luku on 70. Sen aidot jakajat ovat 1, 2, 5, 7, 10, 14 ja 35; näiden summa on 74 > 70, mutta niiden summana ei voida ilmaista lukua 70.
Kymmenen pienintä outoa lukua ovat 70, 836, 4030, 5830, 7192, 7912, 9272, 10 430, 10 570 ja 10 792 A006037 OEIS-tietokannassa. Outoja lukuja on todistettavasti ääretön määrä. Lisäksi outojen lukujen joukolla on positiivinen tiheys.  Ei tiedetä, onko olemassa yhtään paritonta outoa lukua, mutta jos on, niiden on oltava suurempia kuin  10^{21}.
Stanley Kravitz todisti, että kun k on positiivinen kokonaisluku ja sekä Q että  R={\frac {2^{k}Q-(Q+1)}{(Q+1)-2^{k}}} ovat alkulukuja, niin silloin  n=2^{k-1}QR\, on välttämättä outo luku.
Numedalin rata

| Numedalin rata Numedalsbanen |
| --- | --- |
 Pikerfoss
Perustiedot
Reitti:  Kongsberg–Rødberg
Avattu:  1927
Lakkautettu:  1989 (henkilöliikenne) 1997 (säännöllinen rahtiliikenne)
Tekniset tiedot
Pituus:  92,9 km
Raideleveys:  1 435 mm
Numedalin rata (norj. Numedalsbanen) on Norjan rataverkkoon kuuluva rautatie, joka alun perin ulottui Kongsbergista Rødbergiin. Rata rakennettiin Noren voimalaitoksen tarpeita varten ja avattiin liikenteelle vuonna 1927. Henkilöliikenne radalla lopetettiin vuoden 1989 alussa ja säännöllinen rahtiliikenne 1997. Radan noin 92 kilometrin pituudesta on nykyisin käytössä 30 kilometrin osuus Kongsbergin ja Flesbergin välillä.
Kuvia

Bruhaugin silta
Rødbergin asema
Rollagin asema
Vegglin asema
Aiheesta muualla

Kuvia tai muita tiedostoja aiheesta Numedalin rata Wikimedia Commonsissa
Jernbanedirektoratet (norjaksi)
Northrop Grumman E-8 Joint STARS

| E-8 Joint STARS |
| --- | --- |
 E-8C Joint STARS
Tyyppi:  tiedustelulentokone
Alkuperämaa:   Yhdysvallat
Valmistaja:  Grumman Northrop Grumman
Esitelty:  1991
Tila:  käytössä
Pääkäyttäjät:  Yhdysvaltain ilmavoimat
Valmistusmäärä:  17 
Kehitetty mallista:  Boeing 707
Northrop Grumman E-8 Joint Surveillance Target Attack Radar System (Joint STARS) on yhdysvaltalainen tiedustelu- ja valvontalentokone, jonka tehtävänä on maassa olevien kohteiden tiedustelu ja seuranta. Koneen tyyppimerkintä on E-8C.
Koneen päävarusteena on SAR-tarkkuustutka ja se pystyy seuraamaan maatilannetta noin 150 × 150 neliökilometrin alueella. Kone muodostaa järjestelmillään reaaliaikaisen tilannekuvan valvonta-alueeltaan ja joka välitetään maa-asemille.  Tilannekuvasta voidaan erottaa ajoneuvot parhaimmillaan yhden ajoneuvon tarkkuudella.
Koneen ensimmäiset versiot ovat vuodelta 1988.
JSTARS oli Persianlahden sodassa 1991 erittäin merkittävässä asemassa.
Aiheesta muualla

Wikimedia Commonsissa on kuvia tai muita tiedostoja aiheesta .
JSTARS-valmistajan sivu aiheesta (Arkistoitu – Internet Archive)
Fereration of American Scientist:n JSTARS-sivu
Opel Ampera

| Opel Ampera |
| --- | --- |

Valmistustiedot
Valmistusmaa:   Yhdysvallat
Valmistaja:  Opel
Konserni:  General Motors
Valmistusvuodet:  2010–2016
Muut nimet:  Chevrolet Volt Holden Volt Vauxhall Ampera
Luokka:  C-segmentti
Seuraaja:  Opel Ampera-e
Opel Ampera on Opelin vuodesta 2011 lähtien valmistama hybridiauto. Se on eurooppalainen versio Chevroletin Volt-mallista.
Vuoden 2011 Euro NCAP -kolaritestistä Ampera sai tulokseksi täydet viisi tähteä.
Aiheesta muualla

Kuvia tai muita tiedostoja aiheesta Opel Ampera Wikimedia Commonsissa
Opelin automallit
| --- | --- |
Nykyiset henkilöautomallit:   Astra  Crossland  Corsa  Grandland  Insignia  Mokka 
Nykyiset pakettiautot:   Combo  Movano  Vivaro 
Konseptiautot:   Aero GT  Opel Antara GTC  CD  Diesel Rekordwagen  Eco Speedster  Frogster  Frua Diplomat  G90  GT 2  Insignia  Maxx  OPC X-Treme  Snowtrekker  Trixx 
Entiset mallit:   Adam  Admiral  Agila  Ampera  Ampera-e  Antara  Arena  Ascona  Blitz  Calais  Calibra  Campo  Captain  Cascada  Commodore  Darracq  Diplomat  Frontera  Gemini  GT  GT (2007)  Kadett  Kapitän  Karl  Laubfrosch  Lutzmann  Manta  Meriva  Monterey  Monza  Olympia  Omega  Rekord  Senator  Signum  Sintra  Speedster  Tigra  Vectra  Zafira
Parker (hahmo)

Parker on häikäilemätön rikollinen, jonka loi Donald E. Westlake salanimellä Richard Stark kirjoitetuissa tarinoissa. Westlake kirjoitti kaikkiaan 28 tarinaa salanimellään ja Parker esiintyy niistä 24:ssa.
Kirjoissa Parker on häikäilemätön ammattirikollinen, jonka tärkeimmät luonteenpiirteet ovat tehokkuus ja ammattimaisuus. Parker on kylmä ja järjestelmällinen eikä epäröi tappaa saadakseen haluamansa. Hänellä on kuitenkin erittäin vahva kunniantunto, jonka takia hän ei koskaan petä rikollistovereitaan, joiden kanssa tekee keikkaa, paitsi jos joku pettää hänet, jolloin hän kostaa keinolla millä hyvänsä. Parkerin etunimeä ei koskaan mainita, eikä hänen taustastaan kerrota mitään. Nimi "Parker" voi olla itsekin tekaistu nimi.
Ensimmäinen Parker-kirja oli The Hunter (1962) (suom. Pankaa Parker lautoihin, 1973), josta on kaksi filmitulkintaa Tappajan jäljet (Point Blank, 1967) ja Payback – tilinteko (1999).
Parkeria ovat esittäneet elokuvissa muun muassa
Lee Marvin (Tappajan jäljet); hahmon nimenä Walker,
Mel Gibson (Payback – tilinteko); nimenä Porter,
Jason Statham (Parker (2013 elokuva)); ensimmäinen Parker-niminen hahmo.
Parker Foo

| Parker Foo> Henkilötiedot |
| --- | --- |
Syntynyt: 12. syyskuuta 1998 (ikä 26) Edmonton, Alberta, CAN
Kansalaisuus:   Kanada  Kiina
Jääkiekkoilija
Pelipaikka:  vasen laitahyökkääjä
Maila:  vasen
Pituus:  185 cm
Paino:  78 kg
Seura
Seura:  Kunlun Red Star
Sarja:  KHL
Pelinumero:  22
Pelaajaura
Pääsarjaura:  2020–
Aik. seurat:  Union College (NCAA)
NHL-varaus:  144. varaus, 2017 Chicago Blackhawks
Parker Foo (kiin. 福帅, Fú Shuài, s. 12. syyskuuta 1998 Edmonton, Alberta) on Kanadassa syntynyt ja kasvanut kiinalaistaustainen jääkiekkoilija, joka edustaa Kiinan maajoukkuetta ja KHL-joukkue Kunlun Red Staria.
Foo pelasi juniorikiekkoa Alberta Junior Hockey Leaguessa vuosina 2014-2017 ja siirtyi tämän jälkeen Yhdysvaltoihin New Yorkin osavaltion Schnectadyyn pelaamaan yliopistokiekkoa Union Collegen joukkueeseen. Kolmen yliopistovuoden jälkeen Foo siirtyi KHL:aan Kunlun Red Starin joukkueseen yhdessä vanhemman veljensä Spencer Foon kanssa. Edustettuaan kaksi perättäistä kautta Kunlunia Foot saivat edustusoikeuden Kiinan maajoukkueeseen.
Chicago Blackhaws varasi Foon vuoden 2017 varaustilaisuuden viidennellä kierroksella numerolla 144. Foo ja Blackhawks eivät ole kuitenkaan solmineet pelaajasopimusta joten Foo voi niin halutessaan solmia NHL-sopimuksen mihin tahansa seuraan.
Opel Arena

| Opel Arena |
| --- | --- |

Valmistustiedot
Valmistusmaa:   Ranska
Valmistaja:  Opel
Konserni:  General Motors
Valmistusvuodet:  1997–2000
Muut nimet:  Vauxhall Arena
Korimalli:  pakettiauto pikkubussi lava-auto
Seuraaja:  Opel Vivaro A
Teknisesti samankaltaisia:  Renault Trafic I
Tekniset tiedot
Moottori:  R4
Iskutilavuus:  1,9–2,5 l
Teho:  60–75 hv
Polttoaine:  diesel
Vetotapa:  etuveto
Vaihteisto:  5-vaihteinen manuaali
Opel Arena on Opelin vuosina 1997–2000 valmistama keskikokoinen pakettiautomalli, jonka myötä Opel teki vuosia kestäneen tauon jälkeen paluun hyötyajoneuvomarkkinoille.  Arena oli ensimmäisen sukupolven Renault Traficin sisarmalli, ja Isossa-Britanniassa sitä myytiin Vauxhallin merkillä. Samana vuonna Arenan kanssa esiteltiin myös suuremman kokoluokan Opel Movano, joka puolestaan perustui Renault Masteriin. Arenan korvasi toisen sukupolven Traficin kanssa lähes identtinen Opel Vivaro.
Moottoriksi oli valittavana 1,9- (60 hv) ja 2,5-litraiset (75 hv) dieselmoottorit, joiden voimansiirtona oli viisivaihteinen manuaalivaihteisto. Arena oli tekniikaltaan monin paikoin vanhanaikainen, sillä Trafic oli tullut markkinoille vuonna 1980, eli se oli Arenan esittelyajankohtana jo 17 vuoden ikäinen.
Aiheesta muualla

Kuvia tai muita tiedostoja aiheesta Opel Arena Wikimedia Commonsissa
Opelin automallit
| --- | --- |
Nykyiset henkilöautomallit:   Astra  Crossland  Corsa  Grandland  Insignia  Mokka 
Nykyiset pakettiautot:   Combo  Movano  Vivaro 
Konseptiautot:   Aero GT  Opel Antara GTC  CD  Diesel Rekordwagen  Eco Speedster  Frogster  Frua Diplomat  G90  GT 2  Insignia  Maxx  OPC X-Treme  Snowtrekker  Trixx 
Entiset mallit:   Adam  Admiral  Agila  Ampera  Ampera-e  Antara  Arena  Ascona  Blitz  Calais  Calibra  Campo  Captain  Cascada  Commodore  Darracq  Diplomat  Frontera  Gemini  GT  GT (2007)  Kadett  Kapitän  Karl  Laubfrosch  Lutzmann  Manta  Meriva  Monterey  Monza  Olympia  Omega  Rekord  Senator  Signum  Sintra  Speedster  Tigra  Vectra  Zafira
Ophelia Lovibond

Ophelia Lucy Lovibond (s. 19. helmikuuta 1986 Lontoo, Yhdistynyt kuningaskunta) on englantilainen näyttelijä. Hän on esiintynyt muun muassa elokuvissa Nowhere Boy (2009), 4.3.2.1 (2010), Herra Popper ja pingviinit (2011) ja Guardians of the Galaxy (2014). Lisäksi hän on näytellyt monissa brittiläisissä draamasarjoissa ja tilannekomedioissa. Lovibond tunnetaan myös roolistaan yhdysvaltalaisessa tv-sarjassa Holmes NYC.
Lovibond on kotoisin Lontoosta. Hän aloitti näyttelemisen paikallisessa teatteriryhmässä kymmenvuotiaana. 12-vuotiaana hän sai ensimmäisen roolinsa televisiosarjasta The Wilsons – valehdeltuaan olevansa kaksi vuotta vanhempi. Elokuvadebyyttinsä hän teki Roman Polańskin Oliver Twistissä vuonna 2005. Hän on valmistunut Sussexin yliopistosta.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2003 | Loving You | Loving You | Alice |
| 2005 | Oliver Twist | Oliver Twist | Bet |
| 2006 | Crusade in Jeans | Crusade in Jeans | Isabella |
| 2007 | Popcorn | Popcorn | Katerina |
| 2009 | Shadows in the Sun | Shadows in the Sun | Kate |
| 2009 | Nowhere Boy | Nowhere Boy | Marie |
| 2010 | Chatroom | Chatroom | Charlotte |
| 2010 | 4.3.2.1 | 4.3.2.1 | Shannon |
| 2010 | London Boulevard | London Boulevard | Penny |
| 2011 | Näin ystävien kesken | No Strings Attached | Vanessa |
| 2011 | Turnout | Turnout | Sophie |
| 2011 | Herra Popper ja pingviinit | Mr. Popper's Penguins | Pippi Pepenopolis |
| 2012 | 8 Minutes Idle | 8 Minutes Idle | Teri |
| 2013 | A Single Shot | A Single Shot | Abbie |
| 2013 | Thor: The Dark World | Thor: The Dark World | Carina (cameorooli) |
| 2014 | Guardians of the Galaxy | Guardians of the Galaxy | Carina |
| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Huomioita |
| --- | --- | --- | --- | --- |
| 2000 | The Wilsons | The Wilsons | Poppy | 6 jaksoa |
| 2005 | Sairaalaelämää | Casualty | Jude Greer | Jakso: "Running Out of Kisses" |
| 2006–2007 | Holby Cityn sairaala | Holby City | Jade McGuire | 9 jaksoa |
| 2003–2007 | The Bill | The Bill | Carly Flint/Serena Black | 3 jaksoa |
| 2007 | Sydämen asialla | Heartbeat | Charlie Prentice | 1 jakso |
| 2008 | Delta Forever | Delta Forever | Roxy | 1 jakso |
| 2009 | FM | FM | Daisy | 6 jaksoa |
| 2009 | Komisario Lewis | Lewis | Jessica Rattenbury | 1 jakso |
| 2012 | Titanic: Blood and Steel | Titanic: Blood and Steel | Kitty Carlton | 10 jaksoa |
| 2014– | Kyllä BBC hoitaa | W1A | Izzy | vakituinen rooli |
| 2014 | Inside No. 9 | Inside No. 9 | Rachel | Jakso: "Kuin sardiinit purkissa" |
| 2014–2015 | Mr. Sloane | Mr. Sloane | Robin | vakituinen rooli |
| 2014–2015 | Holmes NYC | Elementary | Kitty Winter | vakituinen rooli |
| 2021 | What If...? | What If...? | Carina (äänirooli) | Jakso: "Mitä jos... T’Challasta tulisikin Tähtilordi?" |
Aiheesta muualla

Ophelia Lovibond Internet Movie Databasessa. (englanniksi)
Northrop X-4 Bantam

| X-4 Bantam |
| --- | --- |
 X-4 Bantam
Tyyppi:  pyrstötön lentokoneprototyyppi
Valmistaja:  Northrop
Ensilento:  15. joulukuuta 1948
Valmistus lopetettu:  29. syyskuuta 1953
Valmistusmäärä:  2 
Northrop X-4 Bantam oli pieni kaksisuihkumoottorinen lentokone, jolla ei ollut pyrstöä vaan ohjaus tehtiin ohjainpintojen avulla. Toiveena oli, että vaakatason pyrstön poistaminen ratkaisisi tasapaino-ongelmat ylisoonisilla lennoilla, joiden yliäänipamaus aiheutti tärinää siiville. Ongelma ei poistunut pyrstön poistamisella.
Tekniset tiedot > Tiedot

Miehistö: 1
Pituus: 7,1 m
Kärkiväli: 8,2 m
Korkeus: 4,5 m
Tyhjäpaino: 2 540 kg
Suurin lentoonlähtöpaino: 3 550 kg
Voimalaite: Westinghouse J30, jonka työntövoima 1 600 naulaa eli 7,1 kN
Tekniset tiedot > Suoritusarvot

Huippunopeus: 1,035 km/h (640 mph)
Lakikorkeus: 13 400 m (44 000 ft)
Northrop YF-17

| Northrop YF-17 |
| --- | --- |
 YF-17 koelennolla vuonna 1976 NASAn Dryden Flight Research Centerissä Kaliforniassa.
Tyyppi:  hävittäjä
Alkuperämaa:   Yhdysvallat
Valmistaja:  Northrop Corporation
Ensilento:  9. kesäkuuta 1974
Valmistusmäärä:  2 
Muunnelmat:  McDonnell Douglas F/A-18 Hornet
Northrop YF-17 Cobra oli yhdysvaltalaisen Northropin valmistama kaksimoottorisen hävittäjäkoneen prototyyppi, jonka kehitys käynnistyi vuonna 1972 osana Yhdysvaltain ilmavoimien LWF-hävittäjähanketta (engl. Lightweight Fighter, kevyt hävittäjäkone). Ensilento tapahtui 9. kesäkuuta 1974. Jack Northropin perustama Northrop-yhtiö teki yhteistyötä YF-17:n suunnitteluaikana McDonnell-Douglas -konsernin kanssa. Northrop liittyi Grummaniin vuonna 1994. Jotkin osat uuden konetyypin muotoilusta ovat osin tuttuja F-5 Freedom Fighter -konetyypistä. YF-17 ei koskaan edennyt F-17 -tyyppinä tunnettuna tuotantokoneena sarjavalmistukseen. Alun perin esitetty alkuperäismalli esiteltiin kevyenä ilmaherruushävittäjänä, jonka nopeus ylitti 2 Machia. Sen pohjalta kuitenkin kehitettiin McDonnell Douglas F/A-18 Hornet, joka tunnetaan parhaiten laivastohävittäjän ja rynnäkkökoneen roolistaan, missä se korvasi F-14 Tomcatin, A-7 Corsair II:n, A-6 Intruderin ja F-4 Phantom II:n.
Kuvan siluettikuvissa vertailu YF-17 Cobran ja F/A-18 Hornetin kesken.
Parilentomuodostelmassa YF-16 ja YF-17, jotka kehitettiin samassa LWF-hävittäjähankkeessa.
Tekniset tiedot

Lähde:
Yleiset ominaisuudet
Miehistö: 1
Pituus: &&&&&&&&&&&&&017.07000017,07 m
Kärkiväli: &&&&&&&&&&&&&010.067000010,67 m
Korkeus: &&&&&&&&&&&&&&05.0300005,03 m
Suurin lentoonlähtöpaino: &&&&&&&&&&010400.&&&&0010 400 kg
Voimalaite: &&&&&&&&&&&&&&02.&&&&002 × General Electric YJ101 -jälkipolttavaa suihkumoottoria
Suoritusarvot
Suurin nopeus: Mach &&&&&&&&&&&&&&02.&&&&002,0
Siirtolentomatka: &&&&&&&&&&&04810.&&&&004 810 km
Lakikorkeus: &&&&&&&&&&015000.&&&&0015 000 m
Aseistus
1 × 20 mm M61A1 Vulcan -tykki
2 × AIM-9 Sidewinder -ilmataisteluohjusta
Aiheesta muualla

Wikimedia Commonsissa on kuvia tai muita tiedostoja aiheesta .
https://fas.org/man/dod-101/sys/ac/f-17.htm
http://www.joebaugher.com/usaf_fighters/f17.html
http://www.wmof.com/yf17.htm (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Onnie Lattu

Onnie P. Lattu 1960-luvun alkupuolella.
Onnie Peter Lattu (24. huhtikuuta 1906 Hiitola – 24. tammikuuta 1995) oli amerikansuomalainen Yhdysvaltain laivaston kontra-amiraali (rear admiral), joka toimi monissa merkittävissä sotilas-, diplomaatti- ja siviilitehtävissä.
Lattu toimi uransa aikana muun muassa Yhdysvaltain Tyynenmeren laivaston huoltoupseerina, Valkoisen talon neuvonantajana, Yhdysvaltain sisäministeriön öljy- ja kaasuviraston johtajana sekä laivaston apulaisasiamiehenä Berliinissä, jossa hän joutui muutamaksi kuukaudeksi internoiduksi.
Elämä ja ura

Onnie Peter Lattu syntyi Suomen suuriruhtinaskunnan Hiitolassa Laatokan Karjalassa, josta hänen vanhempansa lähtivät siirtolaisiksi Kaliforniaan. Perhe asettui osavaltion pohjoisrannikolle Fort Braggiin, jossa hänen isänsä Sam työskenteli puutavarayhtiössä. Lattu kävi high schoolin kotikaupungissaan ja pääsi sitten opiskelemaan Kalifornian yliopiston Berkeleyn kampukselle, jossa hän osallistui laivastoupseerikurssille. Hän suoritti bachelor-tutkinnon keväällä 1930 ja sai komennuksen laivaston palvelukseen. Hän palveli huoltoupseerina USS New York-, USS Saratoga- ja USS Augusta -aluksilla ja Pugetinsalmen laivastotelakalla Washingtonin osavaltiossa. Vuosina 1935–1936 hän oli komennuksella Cavite-laivastotelakalla Filippiineillä ja sen jälkeen palveli taas USS Augustalla, joka oli tuolloin amiraali Harry E. Yarnellin lippulaivana Tyynellämerellä. Hän eteni huoltotoiminnasta vastaavaksi upseeriksi ja toimi myös Valkoisen talon neuvonantajana, kunnes elokuussa 1940 hänet lähetettiin Yhdysvaltain Berliinin-suurlähetystöön apulaislaivastoattasean virkaan. Hänen toimialueeseensa kuuluivat myös Madrid, Rooma, Tukholma ja Ranskan Vichy. Kun Yhdysvallat liittyi toiseen maailmansotaan joulukuussa 1941, Lattu internoitiin muiden sotilasattaseoiden tavoin, kunnes päästiin sopimukseen vankien vaihdosta toukokuussa 1942. Lattu palasi Yhdysvaltoihin laivaston huoltotoimiston vastaavaksi upseeriksi ja Valkoisen talon neuvonantajaksi.
Lattu sai yhä vastuullisempia huoltoupseeritehtäviä Tyynenmeren laivastossa Korean sodan aikana ja palveli sen jälkeen Rhode Islandin ja Pennsylvanian laivastotukikohdissa. Vuonna 1956 hänet nimitettiin sotilaspolttoaineista vastaavan viraston johtoon Washington D.C.:ssä. Heinäkuussa 1964 hän siirtyi sisäministeriön öljy- ja kaasuviraston johtajaksi, mistä hänet vuonna 1966 palkittiin Legion of Merit -tunnustuksella. Hän jäi eläkkeelle vuonna 1969, mutta jatkoi öljyalan neuvonantajana keskittyen etenkin yhteistyöhön Saudi-Arabian kanssa. Hän oli myös aktiivisesti mukana amerikansuomalaisten toiminnassa.
Lattu kuoli 88 vuoden iässä tammikuussa 1995. Hänet on haudattu Arlingtonin sotilashautausmaahan Yhdysvaltain pääkaupungin Washingtonin lähellä.
Outo laakso

"Oudon laakson" sijainti "lähes ihmisen kaltaisen" hahmon kohdalla.
Outo laakso (engl. uncanny valley) on ilmiö, jossa ei-ihmishahmon ihmismäisyyden kasvaessa siihen on jossain vaiheessa yhtäkkiä vaikeampi samaistua. Laakso-nimitys viittaa kuoppaan kaaviossa, joka kuvaa hahmon samaistuttavuutta.
Hypoteesin esitti Masahiro Mori vuonna 1970. Alun perin hypoteesi on esitelty robotiikan yhteydessä, mutta se soveltuu myös esimerkiksi tietokoneanimaatioon.
Morin hypoteesi väittää, että kun robotista tehdään vähitellen ulkonäöltään ja liikkeiltään enemmän ihmisen kaltainen, ihmisen suhtautuminen robottiin on aluksi kasvavasti myönteisempää ja empaattisempaa. Jossain vaiheessa kuitenkin saavutetaan piste, jossa suhtautuminen robottiin muuttuukin yllättäen jyrkän torjuvaksi. Siinä pisteessä robotti alkaa näyttää oudolta ja mahdollisesti vaaralliselta ihmiseltä. Kuitenkin kun robotti muistuttaa aina vain enemmän normaalia ihmistä, ihminen alkaa lopulta tuntea sitä kohtaan samoin kuin tuntisi oikeaa ihmistä kohtaan.
Humanoidirobotit tehdään ihmisenkaltaisiksi, jolloin on vaarana, että ne sijoittuvat "outoon laaksoon". Kuvassa Repliee Q2.
Ilmiötä on käytetty hyväksi kauhuelokuvissa, joiden nuket, robotit ja elävät kuolleet ovat miltei-ihmisenkaltaisuudessaan pelottavia. Vahakabinetin nuket voivat myös olla samasta syystä häiritsevän näköisiä, vaikka tämä ei olisikaan niiden tarkoitus.